open-index/open-wikipedia-markdown huggingface dataset:
Røykeforbud

**Røykeforbud** er et forbud mot tobakksrøyking i offentlig rom, også innendørs på restauranter, kafeer, puber og diskoteker. Røykeforbudet er forskjellig fra land til land.

## Norge
### Etter 2000: Røykeforbud grunnet helsefare

1. juni 2004 ble røykeforbudet innført i det offentlige rom i Norge, medregnet spise- og utesteder. Røyking er tillatt på uteserveringer, men røyk må ikke sive inn i innendørs lokaler. Elektroniske sigaretter omfattes av røykeforbudet.

Røykeforbudet skal også forhindre passiv røyking, som er minst like skadelig som å røyke selv.

### 1800-tallet: Røykeforbud grunnet brannfare
Røykeforbud har også vært knyttet til brannfare, ikke minst til sjøs. 21. april 1858 nedla Drammen politikammer forbud mot røyking på gater, brygger, trelasttomter og andre brannfarlige steder, samt i gårdsrom. Da Ole Bull besøkte byen, skrev politimester Christian Schive ut en bot på 32 skilling til ham for røyking i Drammens gater. Bull forklarte med et smil at han vanskelig kunne unnvære sin sigar: «For å spare så vel Dem som meg selv for mer bryderi, vil jeg gjerne betale ti daler for de sigarer jeg kommer til å røyke på gaten under mitt opphold i Drammen.»

Også på Bryggen i Bergen og ved Muren var røyking strengt forbudt. Ettersom Ole Bull ikke var rundhåndet nok med gratisbilletter til bergenspolitiet under åpningen av Norges første nasjonale teater i 1850, skrev de ut bøter når de tok ham med sigaren på disse stedene. Hans svigerinne Marie Bull fortalte at han hver gang betalte sin tidalers bot med ironisk høflighet, mens han dampet på sigaren. Svigerinnen skrev at Bull til og med hadde moro av å gå rundt på Bryggen med en utent sigar i munnen for å drive ap med vakthavende betjent.

Bergen politikammer rykket inn sin kunngjøring av 11. januar 1849 i *[[Bergen Adressecontoirs Efterretninger]]*: «Forbudet mod Cigarrygning i Gaderne indskjærpes herved; hvorhos bemærkes, at Bøderne for Overtrædelse af dette Forbud tilfalde Anmelderen.» Boten gikk altså ikke i kommunekassen, men til den som rapporterte røykingen.

### Christian 4.s røykeforbud
Christian 4. syntes ikke at han kunne forby røyking generelt i Danmark, selv om han med tanke på brannfaren forbød røyking om bord i orlogsskipene. I stedet trøstet gaster og offiserer seg med snus på hundevaktene. Derimot forbød Christian 4. røyking i Norge. I 1632 skrev han i *Aabent Brev om Tubaksdrikken i Norge* at «*eftersom os underdanigst andrages den store Skade, som Tubaksdrikken Undersaatterne udi vort Riige Norge tilføier, da haver Vi naadigst for godt anseet dets Indførsel at forbyde...*» Forbudet varte i 11 år, men smuglervirksomhet fikk majesteten til å ombestemme seg, og erstatte forbudet med høye avgifter.

## Referanser
Ftalater

**Ftalater** er estere av ftalsyre.  Ftalater brukes hovedsakelig som mykgjørere i plast (primært PVC) og finnes i mange produkter vi bruker til daglig, men er i ferd med å fases ut, da de kan være hormonhermende.

Noen ftalater er klassifisert som reproduksjonsskadelige og skadelige for fosteret. Noen er også klassifisert som miljøskadelige. Nyere forskning tyder også på at barn som utsettes for husstøv med ftalater, oftere har symptomer på astma og allergi.

Ftalatene DEHP, DBP og BBP er forbudt i leker, småbarnsprodukter og kosmetikk. DIDP, DINP og DNOP er forbudt i leker og småbarnsprodukter som barn kan putte i munnen.

## Referanser


## Eksterne lenker
*Miljøstatus i Norge: ftalater
* Miljødirektoratet: Ftalater
St. Hansvollen (Stavanger)

**St. Hansvollen**, **Sankt Hansvollen** eller **Sankthansvollen** er et område i Østre bydel i Stavanger. Ulike skrivemåter brukes.

Navnet Sankt Hansvollen brukes i skriftlige kilder fra 1764. Det er inntegnet første gang på et kart i 1860. Sankt Hansvollen har trolig omfattet området nord for Kyvikmarka og sør for Strømsteinen. Videre fra Blåsenborg i vest til Kjelvene i øst.

Fram til 1851 var Sankt Hansvollen en del av Hetland prestegård. I 1851  kjøpte Carl Petter Nyman eiendommen Kjelvene sammen med Sankt Hansvollen av Staten. Det ble så parsellert opp i mindre tomter, og ble i hovedsak utbygd i løpet av 1850- og 1860-årene.

Sankt Hansbekken startet tidligere øverst i dagens St. Hansgata, og endte i Strømsteinen, men er nå lagt i rør. Tilknyttet bekken lå Verket på 1700-tallet.

Johanneskirken har trolig navnet sitt etter Sankt Hansvollen. Røys forteller også et sagn om sankt Hansbekken, og han gjetter at det kan ha vært en kirke her.

Ved krysset Pedersgata med Skippergata er Sigbjørn Obstfelder født, og han omtalte seg selv i 1887 som en skald fra St. Hansvolden. 

## Referanser
* Theodor Dahl: Sigbjørn Bukseslider – skald fra St. Hansvolden i Stavanger.
* Røys, J. E. Det var de tider. Stavanger, 1952.
* Stavanger Aftenblad: St. Hansvollen, 8. desember 1977.
* Kjell T. Larsen: Sagn fra St. Hansvollen, Stavanger Aftenblad, 14. desember 1977.
* Arne Kvitrud: "Hvor lå Olavsklosteret i Stavanger?", I Ætt og heim, Lokalhistorisk årbok for Rogaland 2006.

## Noter
Holger Holgersens legat

**Holger Holgersens legat** er et legat opprettet i 1998 til minne om Holger Holgersen (1914–1996) som særlig forsket på fugler, men også på maur, særlig fra Nord-Norge. Han var en av få norske spesialister på sikader.

Legatets formål er å yte støtte til fremme av ornitologi og entomologi. Overskuddet deles ut årlig, annen hvert år til entomologi og ornitologi. Legatet forvaltes av Stavanger museum.
Alfred Grütter

**Alfred Grütter** (født 31. august 1860 død 30. januar 1937) var en sveitsisk skytter som deltok under OL 1900 i Paris og Ekstralekene 1906 i Athen.

Grütter ble olympisk mester i skyting under OL 1900 i Paris. Han var med på det sveitsiske laget som vant 300 meter armégevær, 3 stillinger lagskyting. Laget fikk 4399 poeng og Norge som kom på andreplass fikk 4290. De andre på det sveitsiske laget var Franz Böckli, Emil Kellenberger, Louis Richardet og Konrad Stäheli. Det var seks lag som deltok og hvert lag besto av fem skyttere.

## OL-medaljer
* 1900  Paris -  **Gull** i skyting, 300 meter armégevær, 3 stillinger lagskyting (Sveits)
* (1906  Athen -  **Gull** i skyting, frigevær lagskyting (Sveits))

## Eksterne lenker
*
Fylkesvei 7122

**Fylkesvei 7122 (Fv7122)** går mellom Bjørndalen og Storval i Nærøysund kommune.

Før Trøndelag fylke ble opprettet 1. januar 2018 hadde veien betegnelsen fylkesvei 540 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Marie Lindvik Jørstad

**Marie Lindvik Jørstad** (født 17. januar 1990 på Ellingsrud i Oslo) er en norsk håndballspiller (linjespiller) for Stabæk håndball.

Jørstad spilte juniorhåndball på Ellingsrud IL, og gjennom et klubbsamarbeid spilte hun også eliteseriehåndball for Toten Håndballklubb i sesongen 2008-2009. Samme sesongen tok laget seier i Petter Wessel cup (uoffisielt NM for junior) i januar.
Hun gikk på idrettsfag ved Bjerke videregående skole fra 2006 til 2009, sammen med blant andre håndballvenninnen Mona Helen Skorstad, turneren Sandra Ostad og fotballspillerne Mathis Bolly og Preben Mankowitz.

I 2009 vant Jørstad junior-NM for Stabæk etter finaleseier mot Storhamar Idrettslag.

## Se også
* Liste over kjente elever ved Bjerke videregående skole

## Referanser


## Eksterne lenker
* idrett.speaker.no Presentasjon på Toten håndballklubbs hjemmesider.
Det medisinske fakultet (UiB)

**Det medisinske fakultet** ved Universitetet i Bergen ble etablert 15. august 1946. Etter sammenslåingen med Det odontologiske fakultet 1. januar 2008, het fakultetet «Det medisinsk-odontologiske fakultet» frem til juni 2017, da navnet ble endret til det nåværende.

Det er ett av sju fakulteter ved Universitetet i Bergen. Det blir gitt undervisning på bachelor-, master- og doktorgradsnivå i tillegg til profesjonsstudiet i medisin. Fakultetet har fem institutter som er grunnstammen for forskning og undervisning.

Fakultetet er ansvarlige for utdelingen av Falchs juniorpris og Falchs seniorpris til forskere innen medisin.  

## Institutter
* Institutt for biomedisin
* Klinisk institutt 1
* Klinisk institutt 2
* Institutt for klinisk odontologi 
* Institutt for global helse og samfunnsmedisin, inkluderer:
** Senter for Internasjonal Helse
** Pandemisenteret

## Andre enheter
* Bibliotek for medisinske og odontologiske fag
* Felles forskningssenter, Haukeland universitetssykehus
* Seksjon for medisinsk bildeanalyse og informatikk 
* Virussenteret 
* Vivarium
* Senter for farmasi
* Senter for alders- og sykehjemsmedisin (SEFAS)
* Senter for ernæring
* Centre for Cancer Biomarkers (CCBIO)
* K.G. Jebsen senter for diabetesforskning
* K.G. Jebsen senter for forsking på autoimmune sykdommer
* K.G. Jebsen senter for nevropsykatriske lidelser
* K. G. Jebsen senter for forsking på hjernesvulst
* K. G. Jebsen senter for forskning på multippel sklerose
* Center for internvention science in maternal and child health (CISMAC)

### Loci
Et «locus» er ved Det medisinske fakultet ved Universitetet i Bergen en autorisert forskningsgruppe. Det medisinske fakultet har autorisert følgende loci:
* Locus for kreftforskning (1997)
* Locus for registerepidemiologi (1998)
* Locus for homocystein og relaterte vitaminer (1998)
* Locus for nevrovitenskap (1999)
* Locus for hjerteforskning (2002)
* Locus for sirkulasjonsforskning (2002)

## Studentorganisasjoner
* Medisinsk studentutvalg UiB
* Medisinerforeningen i Bergen (MiB)
* Medisinsk-Odontolgisk Studentutvalg (MOSU)
* Medisinsk fagutvalg 
* Medisinernes Fjellsportgruppe
* Mannskoret Laudes
* Plica Vocalis (Studinekoret)
* Det Medicinske Blæse- et Spadserensemble
* Medisinerrevyen i Bergen
* EfiB – ernæringsstudentenes forening i Bergen
* Generica – Sudentforening for farmasistudenter i Bergen 
* IFMSA-Bergen

## Referanser


## Eksterne lenker
* 
* Medisinsk fagutvalg (MFU)
Holger Holgersen

**Holger Beyer Nordal Holgersen** (født 30. mai 1914, død 23. april 1996) var en norsk ornitolog og entomolog. Han har hatt engasjement ved Zoologisk museum i Oslo og var en tid lektor ved St. Svithuns skole. Han ble i 1949 ansatt som avdelingsbestyrer ved Stavanger museum. Han var gift med forfatteren Brit Holgersen. Han er far til professor emerita i rettsvitenskap Gudrun Holgersen.

Holger Holgersen ble tidlig interessert i naturen. Særlig hadde han interesse for fugler (ornitologi). Holgersen tok hovedfagseksamen i 1942, i zoologi ved Universitetet i Oslo på en oppgave om *Rogalands maurfauna*. Han var elev ved Kongsgård skole i Stavanger.

Holger Holgersen deltok på *[[Brategg-ekspedisjonen]]* til Antarktis i 1947–1948. Han reiste ved flere anledninger i Europa og Amerika for å studere ornitologi,  En av hans viktigste aktiviteter var ringmerking av fugler ved  Revtangen feltstasjon.

## Entomologen
På sine mange utenlandsreiser for Stavanger museum, samlet han også en del insekter. Blant annet fra Malta, Capri og Panama.

Hans store insektsamling  finnes på Stavanger museum. Han mente at en konservator ikke kunne ha den samme slags samling privat, som han arbeidet med på museet. Dette medførte at han i 1949 innlemmet hele sin private samling av maur og sikader i museets samling.

Holger Holgersen var en av de få norske spesialistene på sikader.  Etter pensjonalder, i 1981, konsentrerte han seg særlig om sikader. Han samling bestod av sikader fra hele Norge, foruten Finnmark. Han arbeidet med en fullstendig oversikt over norske sikader, men rakk dessverre ikke å fullføre denne før sin død. Kort tid før han døde ga han sin nyere samling (1981–1996) til Stavanger museum, den bestod av 25 kasser, med maur og sikader.

## Holger Holgersens legat
Etter Holgersens død, ble Holger Holgersens legat opprettet i 1998 til minne om Holgersen. Formålet er å yte støtte til fremme av ornitologi og entomologi.

## Publikasjoner
Holger Holgersen har skrevet en rekke publikasjoner.  Som entomolog om maur og sikader.

## Heder

I 1978 ble han utnevnt til Ridder av 1. klasse av Den Kongelige Norske St. Olavs Orden.

## Referanser


## Litteratur
* Ottesen, Preben (red.); Simonsen, Jan Henrik; Tunstad, Erik. 1986. *Temanummer: Entomologi i Norge 1986*. Insekt-Nytt 11 (2) s 15.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.
Karlsrud

**Karlsrud** er et strøk i bydel Nordstrand i Oslo.

Områdets boliglandskap er blokkleiligheter i sør, og hus og villabebyggelse i nord. Karlsrud har en egen grunnskole og t-banestasjon. Like ved Karlsrud skole ligger også Lambertseter videregående skole. Norges største REMA 1000-butikk og Elon ligger på Karlsrud.

## Referanser
Lambertseter senter

**Lambertseter senter** er et kjøpesenter i drabantbyen Lambertseter, bygget av OBOS.

Opprinnelig var senteret delt over flere byggetrinn på begge sider av Lambertseterveien. I 2010 ble det åpnet et stort senter på nordsiden av veien, der de fleste butikkene, i tillegg Symra kino og Deichmanske bibliotek til  fikk plass. Senteret har 700 parkeringsplasser og direkte atkomst til Lambertseter stasjon.

## Historie
### Det første senteret
Den eldste delen av Lambertseter senter ble bygget i 1957 og var Norges andre kjøpesenter.  Dette senteret besto av et 20-talls butikker i en handlegate, som kunne minne om skomakergata, og en 13 etasjer høyblokk med deichmanske avdeling i kjelleren. Dette senteret fantes på sydsiden av Lambertseterveien. 

I 1999 kom et påbygg på nordsiden av Lambertseterveien som utvidet senteret med omkring 10 butikker. Dette ble bygget ved siden av det første senteret. Dette påbygget ble bygget inn i det nye senteret.

### Det andre senteret
Det andre senteret som ble bygget kom på sydsiden av Lambertseterveien. Dette bestod av omkring 40 butikker og kaféer samt helsesenter, legesenter og tannlege. Dette senteret var delvis utendørs og delvis innendørs. 

### Det nye senteret
Når planene for det nye senteret skulle gjennom bystyret var det bare RV og Venstre som sa nei til planene.

12. juni 2008 startet man rivingen av det første senteret vest for Lambertseterveien. Påbygget og Symra kino ble beholdt og bygget inn i et nytt og større senter. 
I byggeperioden ble prosjektet rangert som Oslos fjerde største. Senteret regner et kundegrunnlag på 45&nbsp;000 innbyggere. 90 prosent av disse har måttet reise ut av bydelen for å handle. 

I 2020 ble det bygget et helsehus på taket av senteret.

## Bilder

Fil:Lambertseter shoppingsenter - no-nb digifoto 20150122 00140 NB MIT FNR 19986.jpg|Før 1961
Fil:Lambertseter senter.jpg|alt=Foto: Ukjent / Oslo byarkiv|1962. Lambertseter skole bak til høyre
Fil:Lambertseter, Oslo, Norway - panoramio (7).jpg|2014
Fil:Lambertseter, Oslo, Norway - panoramio (6).jpg|2014. Lambertseter senter Sør
Fil:Lambertsetersenter.JPG|2009. Senteret sør for Lambertseterveien
Fil:Lambertseter senter (bilde 01).jpg|2018
Fil:Lambertseter senter (bilde 02).jpg|2018
Fil:Lambertseter senter (bilde 03) (18. mars 2018).jpg|2018
Fil:Lambertseter senter (bilde 04) (18. mars 2018).jpg|2018


## Referanser


## Eksterne lenker
* Lambertseter senter
* Obos
Velodrom

**Velodrom** (sammensatt av uttrykkene ''velosiped'' (sykkel) og *dromos*, som betyr «løp») er en bane som er spesialbygd for baneløp på sykkel.

## Beskrivelse
Velodromer kan både være innendørs- og utendørsbaner. Utformingen er lik en friidrettsbane, men den har doserte (skråstilte) svinger og litt dosering på rettstrekket. Dette for at syklistene skal kunne opprettholde høy hastighet. Den mest populære lengden på velodromer er 250 meter, noe som også tilfredsstiller kravet til Olympiske leker og internasjonale regler. Lengden kan ellers variere.

## Velodromer i Norge
Det finnes to utendørs velodromer med asfaltdekke i Norge per 2020, én på Prestmoen i Stjørdal, den andre på Ystehede i Halden. Frem til 2015 var det også en utendørs velodrom på Valle Hovin i Oslo. Levanger kommune planlegger i samarbeid med IL Sverre bygging av en utendørs velodrom på Moan.. Den første innendørsvelodromen, Sola Arena, åpnet i 2021. Den andre vil bli bygd i Asker og er planlagt åpna i 2022.

## Referanser




## Litteratur
* Apenes, Georg (1993): *Hjulrytterne kommer*, Cappelen, ISBN 82 02 14100 1.

## Se også
* Banesykling

## Eksterne lenker
*
Lambertseter bad

**Lambertseter bad** er en svømmehall beliggende på Lambertseter i Oslo. Badet er eid av Oslo kommune, men har siden 2004 vært driftet av Lambertseter Svømmeklubb. Anlegget har et 25 meters basseng, badstue og eget område med trimapparater. Hallen har også mulighet for solarium. 

## Eksterne lenker
*
Marianne Kriel

**Marianne Kriel** (født 30. august 1971 i Bellville i Western Cape) er en tidligere rygg- og fristilsvømmer fra Sør-Afrika. Kriel vant bornse på 100 m rygg under Sommer-OL 1996 i Atlanta.

Kriel deltok også i Sommer-OL 1992 i Barcelona og mottok Presidentens pris i 1993 og 1996. Kriel konkurrerte også under Samveldelekene 1994 og All-Africa-lekene 1995.

## Eksterne lenker
* 
* Kriel hos sports-reference
Konrad Stäheli

**Konrad Stäheli** (født 17. desember 1866, død 5. november 1931) var en sveitsisk skytter som deltok under OL 1900 i Paris og Ekstralekene 1906 i Athen.

Stäheli ble olympisk mester i skyting tre ganger under OL 1900 i Paris. Han vant 300 meter armégevær knestående med 324 poeng foran sin landsmann Emil Kellenberger og danske Anders Peter Nielsen begge med 314 poeng. Han var med på det sveitsiske laget som vant 300 meter armégevær, 3 stillinger lagskyting. Laget fikk 4399 poeng og Norge som kom på andreplass fikk 4290. De andre på det sveitsiske laget var Franz Böckli, Emil Kellenberger, Alfred Grütter og Louis Richardet. Det var seks lag som deltok og hvert lag besto av fem skyttere. Han var også med på det sveitsiske laget som vant gull på 50 meter pistol, lagskyting og i den individuelle pistolskytingen kom han på tredjeplass. Seks år senere, under Ekstralekene 1906 i Athen vant han to gull-, to sølv- og en bronsemedalje.

## OL-medaljer
* 1900  Paris -  **Gull** i skyting, 300 meter armégevær knestående
* 1900  Paris -  **Gull** i skyting, 300 meter armégevær, 3 stillinger lagskyting (Sveits)
* 1900  Paris -  **Gull** i skyting, 50 meter pistol, lagskyting (Sveits)
* 1900  Paris -  Bronse i skyting, 50 meter pistol
* (1906  Athen -  **Gull** i skyting, frigevær, knæstående)
* (1906  Athen -  **Gull** i skyting, frigevær lagskyting (Sveits))
* (1906  Athen -  Sølv i skyting, frigevær, tre stillinger)
* (1906  Athen -  Sølv i skyting, frigevær, friposisjon)
* (1906  Athen -  Bronse i skyting, frigevær, liggende)

## Eksterne lenker
*
Sjavkat Mirzijajev

**Sjavkat Miromonovitsj Mirzijajev** (usbekisk: *Shavkat Miromonovich Mirziyoyev*, født 1957) er Usbekistans president. Han ble oppnevnt som interimspresident 8. september 2016 og valgt til president 4. desember 2016 med 88,6% av stemmene. Før dette var han statsminister, et verv han tiltrådte 12. desember 2003 etter president Islam Karimovs nominering og parlamentets godkjenning. Han etterfulgte O‘tkir Sultonov som hadde vært statsminister siden 1995. Etter Islam Karimovs død 2. september 2016 ble Mirzijajev utpekt til å lede begravelseskomiteen, et signal om at han var ønsket som Karimovs etterfølger. I oktober 2021 ble Shavkat Mirziyoyev gjenvalgt til president i Usbekistan.

Mirzijajev var guvernør i Dzjizzach-provinsen mellom 1996 og 2001 og i Samarkand-provinsen fra 2001 til han tiltrådte som statsminister i 2003. Han har også vært rådmann i et distrikt i Tasjkent.

Fram til 2008 representerte Mirzijajev partiet *Fidokorlar Milliy Demokratik Partiyasi* (FMPD, Det nasjonale demokratiske selvoppofrende parti) som i 2008 slo seg sammen med *O'zbekistan Milliy Tiklanish Demokratik Partiyasi* (OMT, Det demokratiske nasjonale vekkelsespartiet), et nasjonalistisk, konservativt parti som ble stiftet i 1995.

Mirzijajev har en ingeniøreksamen fra *Toshkent irrigatsiya va qishloq xoʻjaligini mexanizatsiyalashtirsh institutini* (*Tashkent Irrigation Engineering and Agriculture Mechanization Institute*).

## Referanser
George Du Rand

**Johannes («George») Du Rand** (født 16. oktober 1982) er en sørafrikansk svømmer. Per 2008 holder han både afrikansk og sørafrikansk rekord på 200 m rygg på langbane. Du Rand konkurrerte for Sør-Afrika under Sommer-OL 2008 i Beijing. Du Rand er 1,94 meter høy.

Du Rand har også deltatt i:
* Samveldelekene 2006
* VM i svømming 2007
* Kortbane-VM i svømming 2008

## Referanser


## Eksterne lenker
* 
* Samveldelekene 2006 - bio for George Du Rand
The Veronicas

**The Veronicas** er et pop-og rockeband som ble stiftet i 2005 i Australia av tvillingsøstrene Jessica og Lisa Origliasso. 

De har utgitt to musikkalbum, det første albumet het *The Secret Life Of*, og kom ut i 2005. Det andre albumet kom ut i 2007, og heter *Hook Me Up*.

The Veronicas bor nå i Los Angeles, California i USA.

## Eksterne lenker
* 
* 
*
Toten Håndballklubb

**Toten Håndballklubb** er en norsk overbygningsklubb for håndball på Lena i Østre Toten kommune. Klubbens hjemmebane er Totenhallen.

Klubbens kvinnelag rykket opp til eliteserien før sesongen 2008/2009. Laget samarbeidet tett med idrettsfag ved Lena videregående skole. Videre har klubben samarbeid med Ellingsrud IL i Oslo, og har til sesongen 2008 hentet tre juniorspillere fra Osloklubben som skal styrke stallen. I anledning at de rykket opp til postenligaen 2008, ble det laget en klubbsang. De hyret noen lokale musikere til å lage og spille inn sangen (Håndballbanen er vår) Den er skrevet av Bjørn Magnus Raddum og Morten Andreas Raddum, med inspirasjon av Tale Berntsen, Ida Jonson og Stian Nyland. Sangen ble spilt inn hos Jon Anders Narum ved Eastlake Studio på Eina. Noen av jentene fra juniorlaget var med på å kore.

## Kjente medlemmer
* Kjersti Grini
* Britt Goodwin
* Tonje Sagstuen
*Else Karin Bekkelund
*Lene Rantala
*Else-Marthe Sørlie Lybekk

## Eksterne lenker
*
Fylkesvei 7108

**Fylkesvei 7108 (Fv7108)** går mellom Kolvereid og Korsnes i Nærøysund kommune.

Før Trøndelag fylke ble opprettet 1. januar 2018 hadde veien betegnelsen fylkesvei 528 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Friedrich Lüthi

**Friedrich Lüthi** (1850–1913) var en sveitsisk skytter som deltok i OL 1900 i Paris.

Lüthi ble olympisk mester i skyting i OL 1900 i Paris. Han var med på det sveitsiske laget som vant lagskytingen 50 meter pistol som ble avviklet den 1. august 1900. De andre på laget var Paul Probst, Louis Richardet, Karl Röderer og Konrad Stäheli. Sveits vant med 2271 poeng foran Frankrike med 2203 poeng. Det var fire lag som deltok og hvert lag besto av fem skyttere.

## OL-medaljer
* 1900  Paris –  **Gull** i skyting, 50 meter pistol lagskyting (Sveits)

## Eksterne lenker
*
Irland under Paralympiske sommerleker 2008

**[[Irland]]** deltok i **[[Paralympiske sommerleker 2008]]** i Beijing. Irland sendte 45 utøvere som konkurrerte i ni grener: bueskyting, friidrett, boccia, sykling, hestesport, fotball, seiling, svømming og bordtennis. Landets flaggbærer under åpningsseremonien var Patrice Dockery.

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
* Irlands paralympiske komité
* "Speech by Mr Martin Cullen T.D. Minister for Arts, Sport and Tourism at the announcement of the Irish Team for the Beijing 2008 Paralympic Games", Det irske kunst-, sports- og turismedepartementet - offisiell nettside
* "Paralympics: Gold fever", *Herald*, 3. september 2008
Evanston (Illinois)

**Evanston** er en by i det nordøstre Illinois i USA. Byen regnes som en forstad til Chicago og ligger i Cook County (Illinois) ved Michigansjøen. Byen ble etablert i 1835 og huser blant annet Northwestern University. Byen er oppkalt etter John Evans, universitetets grunnlegger.

## Befolkningsutvikling
* 1900 – 
* 1910 – 
* 1920 – 
* 1930 – 
* 1940 – 
* 1970 – 
* 1980 – 
* 1990 – 
* 2000 – 

## Referanser


## Eksterne lenker
*
Evanston

**Evanston** kan vise til:
* Evanston (Colorado), i Weld County
* Evanston (Georgia), i Columbia County
* Evanston (Illinois), i Cook County
* Evanston (Indiana), i Spencer County
* Evanston (Iowa), i Webster County
* Evanston (Kentucky), i Breathitt County
* Evanston (Mississippi), i George County
* Evanston (Missouri), i Clay County
* Evanston (Ohio), i Hamilton County
* Evanston (Tennessee), i Hancock County
* Evanston (Wyoming), i Uinta County
* Evanston Estates, i Charleston County, South Carolina
* Evanston Township (Cook County, Illinois)
Nordsinni stasjon

**Nordsinni stasjon** er en nedlagt jernbanestasjon på Nordsinni på Valdresbanen i Nordre Land i Innlandet fylke. Den ble åpnet 1904, to år etter at Valdresbanen ble tatt i bruk, og var betjent til 1968. 1971 ble den nedgradert til holdeplass, og nedlagt 1989 da persontrafikken på banen ble nedlagt.

Stedet ligger i vestsiden av dalen, på motsatt side av elven for fylkesvei 33 som går vestover mot Aurdal og østover mot Dokka.

Stasjonsbygningen og uthuset ble revet i 1985.

## Litteratur
* 
* 
* 
* 

## Eksterne lenker
Lars Jørgen Madsen

**Lars Jørgen Madsen** (født 19. juli 1871, død 1. april 1925) var en dansk skytter som deltok i de olympiske leker 1900 i Paris, 1912 i Stockholm og 1920 i Antwerpen.

Madsen ble olympisk mester i skyting under OL 1900 i Paris. Han vant 
300 meter armégevær stående med 305 poeng foran norske Ole Østmo med 299 poeng. Det var tretti skyttere fra seks nasjoner som deltok i konkurransen som ble avviklet i perioden 3. til 5. august. Tolv år senere, under OL 1912 i Stockholm kom han på andreplass i den idividuelle skytingen 300 meter rifle bak Paul Colas fra Frankrike og i lagskytingen fikk han en bronsemedalje.

## OL-medaljer
*  1900  Paris -  **Gull** i skyting, 300 meter armégevær stående  Danmark
*  1920  Amsterdam - **Gull** i skyting, 300 meter armégevær stående lag  Danmark
*  1912  Stockholm - Sølv i skyting, 300 meter rifle  Danmark
*  1912  Stockholm - Bronse i skyting, 300 meter rifle lag  Danmark

## Eksterne lenker
*
Myanmar under Paralympiske sommerleker 2008

**[[Myanmar]]** konkurrerte i **[[Paralympiske sommerleker 2008]]** i Beijing i Kina. Landets tropp besto av tre utøvere: svømmerne Win San Aung og Naing Sit Aung og friidrettsutøveren Win Niang. Både Naing Sit Aung og Win Naing vant tre gull under ASEAN ParaGames tidligere i 2008.

## Se også
* Paralympiske sommerleker 2008

## Referanser
Achille Paroche

**Nicolas Achille Paroche** (født 1. mars 1868, død 27. mai 1933)  var en fransk skytter som deltok under OL 1900 i Paris og OL 1920 i Antwerpen.

Paroche ble olympisk mester i skyting under OL 1900 i Paris. Han vant 300 meter armégevær, liggende med 332 poeng foran danske Anders Peter Nielsen med 330 og Ole Østmo (329) fra Norge. Han kom på andreplass i både individuelt og lagskyting 50 meter pistol. Achille var med på det franske laget som kom på tredjeplass i lagskyting 300 meter armégevær. Tjue år senere, under OL 1920 i Antwerpen tok han sølv på 300 meter armégevær, liggende.

## OL-medaljer
*  1900  Paris -  **Gull** i skyting, 300 meter armégevær, liggende  Frankrike 
*  1900  Paris -  Sølv i skyting, 50 meter pistol  Frankrike
*  1900  Paris -  Sølv i skyting, 50 meter pistol lagskyting  Frankrike
*  1920  Antwerpen -  Sølv i skyting, 300 meter armégevær, liggende  Frankrike
*  1900  Paris -  Bronse i skyting, 300 m armégevær, 3 stillinger, lagskyting  Frankrike

## Referanser


## Eksterne lenker
*
Anders Peter Nielsen

**Anders Peter Nielsen** (født 25. mai 1867, død 16. april 1950) var en dansk skytter som deltok under OL 1900 i Paris og OL 1920 i Antwerpen.

Nielsen ble olympisk mester i skyting under OL 1902 i Antwerpen. Han var med på det danske laget som vant lagskytingen 300 meter armégevær stående med 289 poeng foran USA med 283. De andre på laget var Niels Hansen Larsen, Lars Jørgen Madsen, Anders Petersen og Erik Sætter-Larsen. Tjue år tidligere, under OL 1900 i Paris, vant Nielsen tre sølvmedaljer i skyting, 300 meter armégevær i både liggende stående og tre stillnger

## OL-medaljer
*  1920  Antwerpen - **Gull** i skyting, 300 meter armégevær stående lagskyting  Danmark 
*  1900  Paris - Sølv i skyting, 300 meter armégevær  3 stillinger  Danmark
*  1900  Paris - Sølv i skyting, 300 meter armégevær liggende  Danmark
*  1900  Paris - Sølv i skyting, 300 meter armégevær knestående  Danmark

## Eksterne lenker
*
New Zealand under Paralympiske sommerleker 2008

**[[New Zealand]]** sendte en tropp til **[[Paralympiske sommerleker 2008]]** i Beijing. Landet ble representert av 30 utøvere som konkurrerte i syv grener: friidrett, boccia, sykling, styrkeløft, skyting, svømming og rullestolrugby.

## Medaljører

## Friidrett
* Tim Prendergast
* Matt Slade
* Jessica Hamill
* Terry Faleva'ai
* Kate Horan

## Boccia
* Liam Sanders, Maurice Toon, Jeremy Morriss, Greig Jackson, Kerri Bonner, Amanda Slade og Henderikus Dijkstra

## Sykling
* Paula Tesoriero
* Annmarie Donaldson
* Annaliisa Farrell 
* Jayne Parsons
* Fiona Southorn

## Styrkeløft
* George Taamaru

## Skyting
* Michael Johnson

## Svømming
* Cameron Leslie
* Sophie Pascoe
* Daniel Sharp

## Rullestolrugby
Tim Johnson, Dan Buckingham, Jai Waite, Curtis Palmer, Gerry Tinker, Sholto Taylor, Adam Wakeford og David Klinkhamer.

## Referanser


## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
* New Zealands paralympiske komité
Hallandsåstunnelen

**Hallandsåstunnelen** er en 8,6 kilometer lang jernbanetunnel under Hallandsåsen i Båstad i Sverige. Tunnelen kostet rundt 10 milliarder svenske kroner, og er Sveriges lengste jernbanetunnel. Den ble åpnet 8. desember 2015. Den består av to separate tunnelløp og erstatter en svingete, enkeltsporet linje fra 1885. Hastigheten økes fra 80 til 200 km/t, og kapasiteten fra fire til 24 tog pr. time.

## Et vanskelig byggeprosjekt
Planleggingen av tunnelen begynte i 1975, og boringen startet i 1992, men tunnelen ble ikke klar før i 2015, og har kostet 11 ganger mer enn planen.

Vattenfalls datterselskap Kraftbyggarna fikk oppdraget med å bygge tunnelen og planla å bore 100 meter i uka med tradisjonelt tunnelbor, med åpning av tunnelen i 1997 som mål. Allerede etter 13 meter kjørte imidlertid boret seg fast, og Kraftbyggarna gikk da over til å bruke dynamitt. Det var imidlertid store problemer med vannlekkasjer, og Kraftbyggarna ga opp i 1995. Vattenfall måtte betale 700 millioner i erstatning til Banverket, og Skanska ble ny entreprenør med november 1999 som ny ferdigdato. Etter å ha prøvd å forhindre lekkasjene med sement og betong tok Skanska i bruk Rhoca-Gil for å tette, et giftig stoff basert på akrylamid. Skanska hevdet likevel at miljøfaren var liten, men etter å ha tettet 100 meter av tunnelen med Rhoca-Gil døde fisken i en bekk over tunnelen, mens kuer ble syke og arbeidere forgiftet. Arbeidet med tunnelen ble derfor stoppet høsten 1997, og kom ikke i gang igjen før i 2003. I mellomtiden var det rettssaker og utredninger. Flere direktører i Skanska og produsenten av Rhoca-Gil fikk bøter på rundt 50&nbsp;000 kroner, og Skanska fikk en bot på 3 millioner og Banverket på 1,5 millioner.

I 2005 ble det installert en ny 3200 tonn tung tunnelboremaskin til 500 millioner kroner. En spesielt komplisert del av tunnelen fryses ned med en saltløsning som holder 40 kuldegrader. I 2010 var det første av to tunnelrør ferdigboret, og i 2013 det andre.

## Referanser


## Eksterne lenker
* «Her har de brukt over 20 år på 9 kilometer tunnel», artikkel i *Teknisk ukeblad* 21. juni 2013
* Trafikverket: Hallandsås (svensk)
Roger de Barbarin

**Roger de Barbarin** var en fransk skytter som deltok i de olympiske leker 1900 i Paris.

Barbarin ble olympisk mester i skyting under OL 1900 i Paris. Han vant trapkonkurransen som ble avviklet i perioden 15. til 17. juli 1900.  Det var 31 deltakere fra tre nasjoner; 29 franske og en fra Storbritannia og en fra Romania.

## OL-medaljer
* 1900  Paris -  **Gull** i skyting, trap

## Referanser


## Eksterne lenker
*
Papua Ny-Guinea under Paralympiske sommerleker 2008

**[[Papua Ny-Guinea]]** deltok i **[[Paralympiske sommerleker 2008]]** i Beijing. Papua Ny-Guinea ble representert av to utøvere, Francis Kompaon og Joyleen Jeffrey, begge i friidrett. Landet ba om å få sende deltakere til lekene på wildcard, men fikk ikke tillatelse til dette av arrangørene.

Det første gang siden 1996 at Papua Ny-Guinea deltok i paralympiske sommerleker.

## Medaljer
Francis Kampaon tok landets første medalje i paralympiske leker.

## Utøvere
### Friidrett
* Francis Kompaon
**Menn 200 m sprint T46: 23.30 s (9.-plass)
**Menn 100 m sprint T46: 11.10 s (2.-plass - **sølv**)
* Joyleen Jeffrey
**Kvinner 100 m sprint T12: DSQ

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
Peru under Paralympiske sommerleker 2008

**[[Peru]]** sendte en tropp til **[[Paralympiske sommerleker 2008]]** i Beijing. Landet sendte fire utøvere til å konkurrere i tre grener.

## Medaljer

## Utøvere
### Styrkeløft
*Niel Garcia

### Svømming
*Jimmy Eulert
*Jose Gonzales

## Referanser


## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
Polen under Paralympiske sommerleker 2008

**[[Polen]]** sendte en tropp til **[[Paralympiske sommerleker 2008]]** i Beijing. Landets tropp besto av 94 utøvere som konkurrerte i elleve grener: bueskyting, friidrett, sykling, hestesport, styrkeløft, roing, skyting, svømming, bordtennis, rullestolfekting og rullestoltennis.

Natalia Partyka, som representerte Polen i bordtennis, deltok også i Sommer-OL 2008. Hun var en av bare to utøvere til å konkurrere i både olympiske og paralympiske sommerleker 2008. Den andre var den sørafrikanske svømmeren Natalie du Toit.

## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
* Resultater hos Den internasjonale paralympiske komité
* Polens paralympiske komité
Nederland under Paralympiske sommerleker 2008

**[[Nederland]]** deltok i **[[Paralympiske sommerleker 2008]]** i Beijing. Totalt 83 nederlandske utøvere konkurrerte i 13 grener: bueskyting, friidrett, sykling, hestesport, 7-manns-fotball, judo, roing, seiling, sittende volleyball, svømming, bordtennis, rullestolbasket og rullestoltennis.

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 Offisiell nettside
* Den internasjonale paralympiske komité
* http://www.nebasnsg.nl/landing/ 
* Resultater hos paralympic.org
Friedrich-Alexander-Universität Erlangen-Nürnberg

**Friedrich-Alexander-Universität Erlangen-Nürnberg** er et universitet i Erlangen og Nürnberg i Bayern. Det ble etablert i 1742 i Bayreuth, men ble allerede året etter flyttet til Erlangen. Fra begynnelsen var det et protestantisk universitet, men etter hvert er det blitt sekulært.

## Fakulteter
Etter rekkefølgen de ble etablert:
*Teologisk fakultet
*Juridisk fakultet 
*Medisinsk fakultet 
*Filosofisk fakultet I (filosofi, historie og sosiale vitenskaper)
*Filosofisk fakultet II (språk og litteratur)
*Fakultet I for realfag (matematikk og fysikk)
*Fakultet II for realfag (biologi, kjemi og farmasi)
*Fakultet III for realfag (geografi, geologi / mineralogi /paleontologi)
*Fakultet for handel og sosiale vitenskaper (1961) i Nürnberg
*Fakultet for handel og sosiale vitenskaper
*Teknisk fakultet (1966)
*Pedagogisk fakultet (1972) i Nürnberg

I februar 2007 bestemte universitetsstyret at man skulle restrukturere til fem fakulteter. Fra oktober 2007 er det:

*Filosofisk fakultet og avdeling for teologi
*Fakultet for jus og økonomiske vitenskaper
*Medisinsk fakultet
*Fakultet for naturvitenskap
*Teknisk fakultet

## Referanser


## Eksterne lenker
* 
* Komplett forelesningsguide
* Universitetsbiblioteket
* Collegium Alexandrinum offentlige forelesningsrekker
Myggen (TV-program)

:*For artikkel om fotballspilleren Erik «Myggen» Mykland, se [[Erik Mykland]]*

***Myggen*** var et barneprogram produsert i samarbeid mellom landene i Norden. Programmet ble sendt på barne-tv på NRK fra 1991 til 1993, og talte tilsammen 23 episoder.

Programlederne besto av én person fra hver av landene. Det var Nadia Hasnaoui fra Norge, Bengt Stenberg fra Sverige, Sidsel Agensö fra Danmark og Mikael Renström fra Finland.

Konseptet var at i hver episode var man i hjemlandet til en av programlederne og lærte om dette landets kultur og språk.
Det ble vist innslag som besto av små historier og filmer. Noen av disse var føljetonger, som for eksempel *Den finske helten*.

## Referanser


## Eksterne lenker
*TV-serien på NRK Nett-TV
Melfjorddagen

**Melfjorddagen** Liv Laga ble for første gang arrangert sommeren 2008. Melfjordbotn festlag står som arrangør av festivalen som man håper blir en årlig tradisjon. Den første festivalen noensinne arrangert i Melfjorden i 2008 fikk 247 betalende gjester. Dette er garantert en av norges mest avsidesliggende festivaler. Det er ikke en gang mobildekning.

Melfjordbotn er ei bygd innerst inne i Melfjorden i Rødøy kommune. Her bor det nå kun få fastboende, og om vinteren har bygda ingen veiforbindelse.

## Historikk
Melfjorden er en fjord i Rødøy kommune i Nordland fylke. Den 14. oktober 1982 fikk Melfjorden veiforbindelse med Langvassgrenda i Rana kommune. Stedet er i dag nesten fraflyttet. De fleste husene, tilhørende flere gårdsbruk, er omdannet til fritidsboliger.

### Om navnet Melfjorden
Melfjorden [mæll´fjołen], gammel-norsk *Meðalfjo:rðr, betyr «den mellomste fjorden» − fjorden mellom Nordfjorden og Sørfjorden i Rødøy kommune.

Den eldste kjente gården i Melfjorden, er i skriftlige kilder kalt henholdsvis Melfiornes (1567), Mel-fiord (1610), Melfiordt (1614), Melfiord (1661), Melfior (1666) og Mælfjorden (1723).

## Adkomst
Melfjordbotn ligger ca. 1 times bilkjøring fra Mo i Rana, ca. 3,5 timer fra Bodø. Stedet er i dag nesten fraflyttet, og de fleste boliger nå blitt hytter. Tidligere var stedet godt befolket og hadde sine egne bygdestrukturer. Fotball lag, -bane, skole, ungdomshus, post og butikk.

Melfjorddagen Liv Laga arrangeres også i 2009, da 4. juli.

## Eksterne lenker
* https://web.archive.org/web/20100704055322/http://www.melfjorddagen.com/
Alberte og Jakob

***Alberte og Jakob*** er en roman av den norske forfatteren Cora Sandel, utgitt i 1926. Romanen er den første i Sandels delvis selvbiografiske *Alberte-trilogi*, og følges av *Alberte og friheten* (1931) og *Bare Alberte* (1939). Bøkene regnes som et hovedverk i Sandels forfatterskap.

Hovedpersonen *Alberte* vokser opp i et embetsmannshjem i en nordnorsk by, etter alt å dømme Tromsø. Hun er sky, forsagt og med en utferdslengsel som hun ikke lykkes med å realisere. Broren *Jakob*, som bryter løs og reiser til sjøs, sender henne en hilsen som både fører til ulykke, utvikling og en diffus følelse av seier.

I *Alberte og friheten* bor hun i Paris, i et internasjonalt miljø av malere og andre kunstnere. Hun mister sin første elskede på grunn av manglende mot, og gifter seg halvhjertet med kunstneren *Sivert Ness*, som hun venter barn med. I trilogiens siste bind følger hun ham hjem til Norge, begynner å skrive, og bryter omsider med Sivert.

Trilogien ble filmatisert for Fjernsynsteatret i 1972, med Monna Tandberg i tittelrollen.

## Referanser


## Eksterne lenker
* Utgaven fra 1995 hos Nasjonalbiblioteket.
Kalkulator (Mac OS X)

**Kalkulator** er et enkel kalkulatorprogram laget av Apple og kommer sammen med Mac OS X. Det har tre modi: enkel, vitenskapelig og programmerer. Enkel modus inneholder et nummerpanel, knapper for addisjon, subtraksjon, multiplikasjon og divisjon samt hukommelsestaster. Vitenskapelig modus støtter eksponenter og trigonometriske funksjoner, mens programmeringsmodus gir brukeren tilgang til flere alternativer relatert til programmering.

Kalkulatorprogrammet har en lang historie tilbake til begynnelsen av Macintosh-plattformene, hvor en enkel, firefunksjonskalkulator var standard skrivebordstilbehør fra og med de tidligste systemversjonene. Selv om ingen avanserte muligheter var inkludert, ble oppgraderinger fra tredjeparter tilgjengelig.

Kalkulator har støtte for omvendt polsk notasjon og kan lese opp knappene som ble trykt og det endelige resultatet.

Kalkulatoren inkluderer også noen enkle konverteringsfunksjoner for å konvertere mellom enheter i følgende kategorier:

*Areal
*Valuta
*Energi eller arbeid
*Temperatur
*Lengde
*Hastighet
*Trykk
*Vekt/Masse
*Kraft
*Volum

Valutakurser kan oppdateres fra Internett.

## Dashboard-widget
En Kalkulator-Dashboard-widget er inkludert i Mac OS X Tiger og senere. Den har kun basisfunksjonaliteten fra hovedprogrammet.

## Referanser


## Eksterne lenker
*
João Paulo Fernandes

**João Paulo dos Santos Fernandes** (født 1984) er en portugisisk boccia-spiller og tre ganger paralympisk mester.

## Kilder
*
EM i friidrett 1994 – Lengdehopp menn

Dette er de offisielle resultatene i øvelsen **Lengdehopp herrer** ved EM i friidrett 1994 i Helsingfors, Finland  med 34 deltagere. Finalen ble avholdt 10. august.

Norge var ikke representert i øvelsen.

## Medaljevinnere

## Resultater
### Kvalifikasjonsrunde
*Avholdt 9. august
#### Gruppe A

#### Gruppe B

### Finalen

## Kilder
*Resultater
Luochuan

**Luochuan** (kinesisk: 洛川县; pinyin: * Luòchuān Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yan'an.

Fylket har  innbyggere i 1999.

## Kulturminner
Stedet for Luochuankonferansen (*Luochuan huiyi jiuzhi*, 洛川会议旧址) i august 1937 er oppført på Folkerepublikken Kinas liste over kulturminner.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Referanser


## Eksterne lenker
*  Lokalregjeringens hjemmeside 
* Luochuan-Konferenz
Fugu

**Fugu** kan sikte til:

* Fugu, et fylke i provinsen Shaanxi i Kina
* ''Fugu'', et japansk ord for kulefisker og matretten som tilberedes av dem
* Fugu, en kjønnsnøytral skjorte fra Ghana
Bin

**Bin** kan være:

*Fylket Bin (宾) i provinsen Heilongjiang i Folkerepublikken Kina
*Fylket Bin (彬)  i provinsen Shaanxi i Folkerepublikken Kina.
Bin (Harbin)

**Bin** (kinesisk: 宾县; pinyin: * Bīn Xiàn*) er et fylke i provinsen Heilongjiang i Folkerepublikken Kina. Det ligger i den subprovinsielle by Harbin.

Befolkningen er på  innbyggere i 1999.

## Administrative enheter
**Storkommuner:**
* Binzhou (宾州镇); Baidu (摆渡镇); Bin'an (宾安镇); Binxi (宾西镇); Chang'an (常安镇); Juren (居仁镇); Manjing (满井镇); Ningyuan (宁远镇); Pingfang (平坊镇); Shengli (胜利镇); Tangfang (糖坊镇); Xindian (新甸镇);
**Kommuner:**
* Jingjian (经建乡); Minhe (民和乡); Niaohe (鸟河乡); Sanbao (三宝乡); Yonghe (永和乡).

## Samferdsel
Kinas riksvei 221 løper gjennom området. Den begynner i Harbin og løper til Tongjiang, begge i Heilongjiang.

## Referanser


## Eksterne lenker
* Infoside
Bin (Xianyang)

**Bin** (kinesisk: 彬县; pinyin: * Bīn Xiàn*) er et fylke i provinsen Shaanxi i Folkerepublikken Kina. Det ligger i byprefekturet Xianyang.

Befolkningen er på  innbyggere i 1999.

## Kulturminner
Dafosigrottene (*Dafo si shiku*, 大佛寺石窟) og Kaiyuanpagoden i fylket Bin (*Bin xian Kaiyuan sita*, 彬县开元寺塔) ble i 1988 og 2006 oppført på Folkerepublikken Kinas liste over kulturminner.

## Administrative enheter
**Storkommuner:**
*Chengguan, Longgao, Xinmin, Xiaozhang, Yongle, Beiji, Yimen, Shuikou
**Kommuner:**
*Xiangmiao, Tandian, Xipo, Hanjia, Chejiazhuang, Didian, Taiyu, Xinbaozi

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser


## Eksterne lenker
*  Lokalregjeringens hjemmeside
Linyou

**Linyou** (kinesisk: 麟游县; pinyin: * Línyóu Xiàn*) er et fylke i provinsen Shaanxi i Folkerepublikken Kina. Det ligger i byprefekturet Baoji.

Befolkningen er på  innbyggere i 1999.

## Kulturminner
Restene etter Renshoupalasset fra Suidynastiet og etter Jiuchengpalasset fra Tangdynastiet (*Sui Renshou gong Tang Jiucheng gong yizhi*, 隋仁寿宫唐九成宫遗址) og  Cishangrottetempelet (*Cishansi shiku*, 慈善寺石窟) står på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmeside 
* Sui Renshou gong Tang Jiucheng gong yizhi
Wuqi

**Wuqi** (kinesisk: 吴起县; pinyin: * Wúqǐ Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yan'an.

Befolkningen er på  innbyggere i 1999.

## Kulturminner
Revolusjonsminnesmerket i Wuqi (*Wuqi geming jiuzhi*, 吴旗革命旧址) fra 1935 ble i 2006 oppført på Folkerepublikken Kinas liste over kulturminner.

## Referanser


## Eksterne lenker
*  Lokalregjeringens hjemmeside 
* Wuqi geming jiuzhi
Fu

**Fu** kan være:

*Den gamle kinesiske lyrikkformen fu,
*Den gamle kinesiske territorielle administrative enheten fu,
*Det kinesiske fylket Fu i byprefekturet Yan'an i provinsen Shaanxi.
Mian

**Mian** (kinesisk: 勉县; pinyin: * Miǎn Xiàn*) er et fylke i provinsen Shaanxi i Folkerepublikken Kina. Det ligger i byprefekturet Hanzhong.

Folkemengden var på  innbyggere i 1999.

Fjellet Dingjun Shan ligger i fylket.

## Kulturminner
Markgreve Wus grav (*Wu hou mu*, 武侯墓) ble i 1996 oppført på Folkerepublikken Kinas liste over verneverdige kulturminner. Han levde i de tre rikers tid og var Zhuge Liangs strateg og politiker.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Eksterne lenker
* Lokalregjeringens hjemmeside 
* The Wuhou (Marquis Wu's) Temple and Tomb 
* Mianxian Wu hou mu jianzhu yanjiu
Shiquan

**Shiquan** (kinesisk: 石泉县; pinyin: * Shíquán Xiàn*) er et fylke i provinsen Shaanxi i Folkerepublikken Kina. Det ligger i byprefekturet Ankang. 

Folkemengden var  i 1999.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

Kinas riksvei 316 har også sitt løp gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
*  Lokalregjeringens hjemmeside
Alfred Swahn

**Alfred «Alf» Gomer Swahn** (født 20. august 1879, død 16. mars 1931) var en svensk skytter som deltok i flere olympiske leker, 1908 i London, 1912 i Stockholm, 1920 i Antwerpen og 1924 i Paris.

Swahn ble olympisk mester i skyting under OL 1908 i London. Han var med på det svenske laget som vant lagkonkurransen *enkeltskudd løpende hjort* med 86 poeng foran Storbritannia med 85. De andre på laget var Arvid Knöppel, Ernst Rosell og sin far Oscar Swahn. Det var kun to lag med fire mann på hvert lag og konkurransen ble avviklet 11. juli 1908. Fire år senere, under OL 1912 i Stockholm, vant han to gullmedaljer, *enkeltskudd løpende hjort* både individuelt og i lag. Åtte år senere, under 1920 i Antwerpen, vant han to sølvmedaljer, han kom han på andreplass i *løpende hjort, enkeltskudd* bak norske Otto Olsen og i lagskyting løpende hjort, dobbeltskudd. Han var også med på det svenske laget som kom på tredjeplass i lagskyting trap. Under OL 1924 tok han tre medaljer, en sølv og to bronsemedaljer.
 
## OL-medaljer
* 1908  London &ndash;  **Gull** i skyting, enkeltskudd løpende hjort, lagskyting (Sverige)
* 1912  Stockholm &ndash;  **Gull** i skyting, enkeltskudd løpende hjort
* 1912  Stockholm &ndash;  **Gull** i skyting, enkeltskudd løpende hjort, lagskyting (Sverige)
* 1920  Antwerpen &ndash;  Sølv i skyting, enkeltskudd løpende hjort
* 1920  Antwerpen &ndash;  Sølv i skyting, løpende hjort, dobbeltskudd, lagskyting (Sverige)
* 1924  Paris &ndash;  Sølv i skyting, løpende hjort, enkeltskudd (Sverige)
* 1920  Antwerpen &ndash;  Bronse i skyting, trap lagskyting (Sverige)
* 1924  Paris &ndash;  Bronse i skyting, løpende hjort, dobbeltskudd 
* 1924  Paris &ndash;  Bronse i skyting, løpende hjort, dobbeltskudd, lagskyting  (Sverige)

## Referanser


## Eksterne lenker
*